CELEX: 62015TN0346
Language: lt
Date: 2015-06-18 00:00:00
Title: Byla T-346/15: 2015 m. birželio 18 d. pareikštas ieškinys byloje Bank Tejarat/Taryba

14.9.2015   
            
            
               LT
            
            
               Europos Sąjungos oficialusis leidinys
            
            
               C 302/62
            
         2015 m. birželio 18 d. pareikštas ieškinys byloje Bank Tejarat/Taryba
   
   (Byla T-346/15)
   (2015/C 302/77)
   Proceso kalba: anglų
   
      Šalys
   
   
      Ieškovas: Bank Tejarat (Teheranas, Iranas), atstovaujamas solisitorių S. Zaiwalla, P. Reddy, A. Meskarian, QC M. Brindle ir baristerio R. Blakeley
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2015 m. balandžio 7 d. Tarybos sprendimą (BUSP) 2015/556, kuriuo iš dalies keičiamas Tarybos sprendimas 2010/413/BUSP dėl ribojamųjų priemonių Iranui (OL L 92, 2015, p. 101), tiek, kiek jis taikomas ieškovui;
            
         
               —
            
            
               panaikinti 2015 m. balandžio 7 d. Tarybos įgyvendinimo reglamentą (ES) Nr. 2015/549, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 92, 2015, p. 12), tiek, kiek jis taikomas ieškovui;
            
         
               —
            
            
               priteisti iš Tarybos ieškovo šiame procese patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi septyniais pagrindais.
   
               1.
            
            
               Pirmasis ieškinio pagrindas, susijęs su SESV 266 straipsnio pažeidimu
               
                           —
                        
                        
                           Ginčijamomis priemonėmis pažeistas SESV 266 straipsnis, nes Taryba nesiėmė būtinų priemonių, kad laikytųsi Bendrojo Teismo sprendimo byloje T-176/12.
                        
                     
         
               2.
            
            
               Antrasis ieškinio pagrindas, susijęs su res judicata principo pažeidimu
               
                           —
                        
                        
                           Ginčijamomis priemonėmis pažeistas (-i) res judicata ir (ar) teisinio saugumo ir (ar) baigtinumo principas (-ai).
                        
                     
         
               3.
            
            
               Trečiasis ieškinio pagrindas, susijęs su teisės į veiksmingą teisminę apsaugą pažeidimu
               
                           —
                        
                        
                           Priėmus ginčijamas priemones pažeistas veiksmingumo principas, teisė į veiksmingą teisminę apsaugą ir ieškovo teisės pagal Europos Sąjungos pagrindinių teisių chartijos 47 straipsnį ir (ar) pagal Europos žmogaus teisių konvencijos 6 ir 13 straipsnius, nes jomis neatsižvelgta į Bendrojo Teismo sprendimą byloje T-176/12.
                        
                     
         
               4.
            
            
               Ketvirtasis ieškinio pagrindas, susijęs su teisių į gerą administravimą pažeidimu
               
                           —
                        
                        
                           Ginčijamomis priemonėmis pažeistos ieškovo teisės į gerą administravimą, nes Tarybos elgesys su ieškovu nebuvo nei nešališkas, nei teisingas.
                        
                     
         
               5.
            
            
               Penktasis ieškinio pagrindas, susijęs su teisės į reputacijos gerbimą ir teisės į nuosavybę pažeidimu
               
                           —
                        
                        
                           Ginčijamomis priemonėmis pažeistos ieškovo teisės pagal Pagrindinių teisių chartijos 7 ir 17 straipsnius ir (ar) EŽTK 8 straipsnį ir Europos žmogaus teisių konvencijos Pirmojo protokolo 1 straipsnį ir (ar) proporcingumo principas.
                        
                     
         
               6.
            
            
               Šeštasis ieškinio pagrindas, susijęs pareigos motyvuoti pažeidimu
               
                           —
                        
                        
                           Taryba tinkamai nemotyvavo ginčijamų priemonių, ir ieškovas negalėjo tinkamai atsakyti į Tarybos kaltinimą.
                        
                     
         
               7.
            
            
               Septintasis ieškinio pagrindas, susijęs su akivaizdžia vertinimo klaida
               
                           —
                        
                        
                           Bet kuriuo atveju netenkinami esminiai įtraukimo į sąrašą kriterijai, ir priėmusi ginčijamas priemones Taryba padarė akivaizdžią vertinimo klaidą, nes motyvuose išdėstyti kaltinimai yra neteisingi, o įtraukimo į sąrašą kriterijai netenkinami.